b'\n_START_ARTICLE_\nJoint Allied Forces Headquarters\n_START_PARAGRAPH_\nAllied Forces Headquarters (forkortet AFHQ) var hovedkvarteret, der kontrollerede alle de allierede styrker i Middelhavsomr\xc3\xa5det under 2. verdenskrig fra slutningen af 1942 til slutningen af krigen._NEWLINE_Det blev oprettet i Storbritannien i august 1942 under general Dwight D. Eisenhower for at kommandere styrkerne til Operation Torch. Eisenhower fik titlen "\xc3\x98verstbefalende, allierede ekspeditionsstyrker". Kort efter oprettelsen blev "ekspeditions-" fjernet fra titlen pga. operationel sikkerhed. Eisenhower blev derfor "\xc3\x98verstbefalende, allierede styrker"._NEWLINE_Ved slutningen af 1942 var der brug for at samle de allierede styrker, eftersom dem, der gik i land i vest under Operation Torch, og dem i \xc3\xb8st, der havde vundet det Andet slag om el-Alamein, nu var t\xc3\xa6t nok p\xc3\xa5 hinanden til at f\xc3\xa5 koordination. Derfor fik Allied Force Headquarters i februar 1943 kontrol over den britiske 8th Armys fremrykning fra \xc3\xb8st._NEWLINE_Eisenhower forblev lederen af AFHQ indtil januar 1944, og n\xc3\xa5ede ikke at v\xc3\xa6re med til invasionen af Sicilien, som begyndte den 10. juli 1943 og invasionen af Italien den 3. september 1943. Han tog tilbage til Storbritannien for at lede styrkerne til Operation Overlord. Han blev efterfulgt af Feltmarskal Sir Henry Maitland Wilson. Wilsons titel blev Supreme Commander, Mediterranean Theatre of Operations (\xc3\x98verstbefalende, Middelhavsfronten)._NEWLINE_Wilson var lederen i kun lidt under et \xc3\xa5r, indtil han blev sendt til Washington D.C. i december 1944 for at efterf\xc3\xb8lge Feltmarskal Sir John Dill fra British Joint Staff Mission, der pludselig var d\xc3\xb8d. Wilson blev efterfulgt af Feltmarskal Sir Harold Alexander, som blev \xc3\xb8verstbefalende og leder af AFHQ indtil krigen sluttede._NEWLINE_Efter krigen beh\xc3\xb8vede man ikke AFHQ mere, og den blev opl\xc3\xb8st den 1. august 1945.'